
Д О Г О В О Р 

за възлагане на обществена поръчка

Днес 09.01.2015 г. в гр. Ардино на основание чл.41, във връзка с чл.74 от Закона за обществените поръчки (ЗОП), Решение №519/28.07.2014 г. на Кмета на Община Ардино се сключи настоящият договор между:

1. ОБЩИНА АРДИНО, БУЛСТАТ 000235750, със седалище и адрес на управление: област Кърджали, община Ардино, гр. Ардино, п.к. 6750, бул. "Бели Брези" № 31, представлявана от Ресми Мехмед Мурад, в качеството му на Кмет на Община Ардино, и Фатме Хаджисаид – Главен счетоводител, наричана по–долу в този договор за краткост ВЪЗЛОЖИТЕЛ, от една страна

и

1. „Екоинженеринг” ЕООД, със седалище и адрес на управление: гр. Кърджали, ул. „Булаир” №14, вх. А, ет.1, ап. 1, с ЕИК: 108507750 и управлявано от инж. Надя Петкова, от друга страна, наричан по-долу за краткост ИЗПЪЛНИТЕЛ.

Страните по договора се споразумяха за следното:

I. ПРЕДМЕТ НА ДОГОВОРА

Чл. 1. ВЪЗЛОЖИТЕЛЯТ възлага, а ИЗПЪЛНИТЕЛЯТ приема и се задължава да упражнява строителен надзор, съгласно чл. 166, ал. 1, т. 1 от Закона за устройство на територията (ЗУТ), включително да състави технически паспорти на строежите, съгласно чл. 176 а от ЗУТ и да изпълнява функциите на координатор по безопасност и здраве за етапа на строителство в пълния обем, предвиден в чл. 11 от Наредба № 2 от 2004 г. за минималните изисквания за здравословни и безопасни условия на труд, при извършване на строителни и монтажни работи по проект:  «Реконструкция и рехабилитация на общински пътища с цел предоставяне на основни услуги на населението и икономиката в община Ардино»
Строителният надзор ще бъде извършен върху всички видове строителни и монтажни работи на база технически проекти и обобщена количествено-стойностна сметка.

Чл. 2. Предметът на договора обхваща услуги, съотносими към всички строежи от обхвата на поръчката, както следва:

А) Упражняване на строителен надзор по време на строителството, съгласно чл. 166, ал. 1, т. 1 от ЗУТ (до издаване на Разрешение за ползване), в задължителния обхват, регламентиран в чл. 168, ал. 1 от ЗУТ:

-  законосъобразно започване на строежа;

- осъществяване на контрол относно пълнота и правилно съставяне на актовете и протоколите по време на строителството;

- спиране на строежи, които се изпълняват при условията на чл. 224, ал. 1 и чл. 225, ал. 2 ЗУТ и в нарушение на изискванията начл. 169, ал. 1 – 3 ЗУТ;

- осъществяване на контрол относно спазване на изискванията за здравословни и безопасни условия на труд в строителството;

- недопускане на увреждане на трети лица и имоти вследствие на строителството;

- годност на строежа за въвеждане в експлоатация.

Б) Изготвяне и подписване на всички актове и протоколи по време на строителството, необходими за оценка на строежите, съгласно изискванията за безопасност и законосъобразното им изпълнение, съгласно ЗУТ и Наредба №3/31.07.2003 г. за съставяне на актове и протоколи по време на строителството;
В) Откриване на строителната площадка и определяне на строителната линия и ниво за строежа, в присъствието на лицата  по чл. 223, ал. 2 от ЗУТ, при съставяне на необходимия за това протокол по Наредба № 3 от 2003 г. за съставяне на актове и протоколи по време на строителството;

Г) Заверка на Заповедната книга на строежа и писмено уведомяване в 7-дневен срок от заверката на Общината, специализираните контролни органи, Регионалната дирекция за национален строителен контрол, РСПБС и Инспекция по труда.

Д) Изпълняване функциите на координатор по безопасност и здраве за етапа на строителството съгласно чл. 5, ал.3 от Наредба № 2/2004 г. за минимални изисквания за здравословни и безопасни условия на труд при извършване на строителни и монтажни работи, вкл. изпълнение на всички задължения на възложителя, предвидени в посочената Наредба.
Е) Предоставяне на Възложителя на ежемесечни отчети и окончателен отчет за извършения строителен надзор по време на изпълнение на строително – монтажните работи, съдържащ: списък на основните дейности (видове работи) от строежа, за които е упражнен текущ строителен надзор, съставените документи (актове), както и информация за възникнали проблеми (ако има такива) и съответно приложените и/или необходими мерки за решаването им. 

Ж) Изготвяне на Окончателен доклад за строежа, съгласно чл. 168, ал. 6 от ЗУТ, за издаване на Разрешение за ползването му, включително технически паспорт за строежа, съгласно Наредба № 5 от 2006 г. за техническите паспорти на строежите. Окончателните Доклади и техническите паспорти за всички строежи се представят в 3 (три) оригинала на хартиен и в 2 (два) екземпляра на електронен носител.
З)  Внасяне на окончателнитe доклади в Общинската администрация.
И) Контрол на строителните продукти по чл. 169а, ал. 1 ЗУТ при извършване на оценката на съответствието на инвестиционните проекти и при упражняване на строителен надзор
Чл. 3. ИЗПЪЛНИТЕЛЯТ има право да упражнява дейностите по строителен надзор от  предмета на настоящата поръчка, на основание лиценз №ЛК-000411/21.06.2005 г., издаден от МРРБ, по реда на чл. 166, ал. 2 от ЗУТ или въз основа на документ, удостоверяващ правото за извършване на тази дейност, издаден от компетентен орган на държава - членка на Европейския съюз, или на друга държава - страна по Споразумението за Европейското икономическо пространство, допустим на основание чл. 166, ал. 7 от ЗУТ.
ІІ. СРОКОВЕ ЗА ИЗПЪЛНЕНИЕ
Чл. 4. (1) ИЗПЪЛНИТЕЛЯТ ще упражнява функциите на строителен надзор в периода до издаване на Разрешение за ползване на последния от строежите, предмет на поръчката, при което изпълнението на дейностите ще започне само след осигуряване на финансирането и след изрично уведомление за стартиране на дейностите по проекта.

(2) ИЗПЪЛНИТЕЛЯТ ще упражнява функциите на координатор по безопасност и здраве в периода от заверяване на Заповедната книга до подписването на Констативен акт обр. 15 (без забележки) за съответния строеж 

(3) ИЗПЪЛНИТЕЛЯТ се задължава да изготви и предаде на ВЪЗЛОЖИТЕЛЯ окончателния доклади по чл. 168, ал. 6 от ЗУТ за в срок до 5 (пет) работни дни, след подписване на съответния Констативен акт обр. 15 и представяне на необходимите становища от специализираните контролни органи и ВЪЗЛОЖИТЕЛЯ, като съдейства за въвеждане на строежите в експлоатация.

(4) ИЗПЪЛНИТЕЛЯТ се задължава да състави и предаде на ВЪЗЛОЖИТЕЛЯ технически паспорти по чл. 176а, ал. 1 от ЗУТ за строежа  в срок до 5 (пет) работни дни, след подписване на съответния Констативен акт обр. 15.

Чл. 5. Отговорността на ИЗПЪЛНИТЕЛЯ по настоящия договор за извършения строителен надзор е със срокове, съответстващи на гаранционните срокове за изпълнените СМР.
IIІ. ВЪЗНАГРАЖДЕНИЕ И НАЧИН НА ПЛАЩАНЕ

Чл. 6. (1) За изпълнението на възложените дейности, съобразно предмета на настоящия договор, ВЪЗЛОЖИТЕЛЯТ ще заплати на изпълнителя възнаграждение в общ размер на 81 000.00 лв. (осемдесет и една хиляди лева), без включен ДДС, или 97 200.00 лв. (деветдесет и седем хиляди и двеста лева), с включен ДДС, съгласно ценовата оферта на ИЗПЪЛНИТЕЛЯ, неразделна част от настоящия договор.

(2) Стойността на възнаграждението по предходната алинея е твърдо договорена и не подлежи на промяна през срока на договора. В цената са включени всички възможни разходи на ИЗПЪЛНИТЕЛЯ за извършване на строителния надзор, включително и изготвяне на техническите паспорти.
Чл. 7. Посоченото в чл.6 възнаграждение ще бъде заплатено от ВЪЗЛОЖИТЕЛЯ на ИЗПЪЛНИТЕЛЯ по банков път, по посочена от ИЗПЪЛНИТЕЛЯ, както следва:


7.1 Авансово плащане в размер на 50 (петдесет) % от ценовата оферта на определения изпълнител, съгласно сключения договор, платимо в срок до 14 (четиринадесет) дни след осигуряване на финансирането и след изрично уведомление за стартиране на дейностите по проекта. 

7.2 Окончателно плащане в размер на останалата част от договореното възнаграждение, платимо в срок до 14 (четиринадесет) дни след приемането на обекта съгласно ЗУТ и извършените от Изпълнителя дейности в изпълнение на договора и издаване на фактура от изпълнителя. 
7.3. Всички плащания се извършват с платежно нареждане по банковата сметка на ИЗПЪЛНИТЕЛЯ в срок до 14 (четиринадесет) календарни дни след представена от ИЗПЪЛНИТЕЛЯ на ВЪЗЛОЖИТЕЛЯ оригинална фактура. 

7.4. За извършване на плащанията ИЗПЪЛНИТЕЛЯТ изготвя фактура, която следва да съдържа следната задължителна информация:

Получател: ОБЩИНА АРДИНО
Адрес: гр. Ардино, бул. „Бели Брези“ № 31
ЕИК: 000235750
МОЛ: Ресми Мурад
Получил фактурата: 
Номер на документа, дата, място.

Чл. 8. (1) ВЪЗЛОЖИТЕЛЯТ не заплаща суми за непълно и/или некачествено извършени от ИЗПЪЛНИТЕЛЯ дейности преди отстраняване на всички недостатъци, установени с двустранен писмен протокол. Отстраняването на недостатъците е за сметка на ИЗПЪЛНИТЕЛЯ.

(2) Преведените средства от ВЪЗЛОЖИТЕЛЯ, но неусвоени от ИЗПЪЛНИТЕЛЯ, както и натрупаните лихви, глоби и неустойки в изпълнение на настоящия договор подлежат на възстановяване по сметка на Възложителя.
ІV. ПРАВА И ЗАДЪЛЖЕНИЯ НА ВЪЗЛОЖИТЕЛЯ

Чл. 9. ВЪЗЛОЖИТЕЛЯТ има право:

9.1. във всеки момент от изпълнението на договора, самостоятелно или чрез възлагане на друго лице да осъществява цялостен, непрекъснат и компетентен технически инвеститорски контрол, без да създава пречки за оперативната работа на ИЗПЪЛНИТЕЛЯ.

9.2. да изисква от ИЗПЪЛНИТЕЛЯ информация за хода по изпълнението на предмета на договора;

9.3. да предявява в случаите, когато не е съгласен с предписанията на ИЗПЪЛНИТЕЛЯ възражения в 3-дневен срок пред органите на ДНСК съгласно чл. 168, ал. 4 от ЗУТ;

9.4 да получи от ИЗПЪЛНИТЕЛЯ окончателен доклад за упражнен строителен надзор, включително и приложенията към него, в 3 (три) оригинала на хартиен носител и на електронен носител - в 2 (два) екземпляра;

9.5 да получи от ИЗПЪЛНИТЕЛЯ технически паспорт, в 3 (три) оригинала на хартиен носител и на електронен носител - в 2 (два) екземпляра. 
9.6. да откаже приемане и заплащане на част или на цялото възнаграждение, в случай, че ИЗПЪЛНИТЕЛЯТ се е отклонил от поръчката или работата му е с недостатъци;

9.7. да откаже заплащане на част или на цялото възнаграждение, в случай, че установи неизпълнение на зъдълженето на ИЗПЪЛНИТЕЛЯ за сключване и поддържане на застраховката по чл. 171, ал. 1 от ЗУТ, до отстараняване на нарушението.
Чл. 10. ВЪЗЛОЖИТЕЛЯТ е длъжен:

10.1. да оказва съдействие на ИЗПЪЛНИТЕЛЯ в рамките на своята компетентност, при изпълнение на задълженията му по този договор, като му предоставя своевременно цялата информация, необходима за изпълнение на предмета на договора, след предварително искане за това от страна на ИЗПЪЛНИТЕЛЯ;

10.2. да предаде на ИЗПЪЛНИТЕЛЯ по 1 (един) екземпляр от одобрения от него и съгласуван инвестиционен проект за всеки един строеж за ползване по време на строителството и копие на разрешението за строеж за съответния обект; 

10.3. да осигурява свободен достъп до строителната площадка на експертите на ИЗПЪЛНИТЕЛЯ, включени в Приложение №6 към настоящия договор  по всяко време за упражняване на функциите им;

10.4. да определи свой представител, който да има правата и задълженията да го представлява пред ИЗПЪЛНИТЕЛЯ по изпълнението на договора;

10.5. да заплаща на ИЗПЪЛНИТЕЛЯ договореното възнаграждение в сроковете, по реда и при условията на договора.

10.6. ВЪЗЛОЖИТЕЛЯТ е отговорен за утвърждаване на разходите, извършени от ИЗПЪЛНИТЕЛЯ, въз основа на фактури и/или други документи с еквивалетна доказателствена стойност.

10.7. ВЪЗЛОЖИТЕЛЯТ се задължава да предприеме всички необходими мерки за избягване на конфликт на интереси. Конфликт на интереси е налице, когато за безпристрастното и обективно изпълнение на функциите по договора, за което и да е лице, може да възникне съмнение поради причини, свързани със семейството, емоционалния живот, политическата или националната принадлежност, икономически интереси или други общи интереси, които то има с друго лице, съгласно чл. 52 от Регламент на Съвета (EO, Евратом) 1605/2002 г., относно финансовите разпоредби, приложими за общия бюджет на Европейската общност, изменен с Регламент на Съвета (EO, Евратом) №1995/2006 г. 

V. ПРАВА И ЗАДЪЛЖЕНИЯ НА ИЗПЪЛНИТЕЛЯ 

Чл. 11. ИЗПЪЛНИТЕЛЯТ е длъжен:

11.1.  да упражнява строителен надзор по време на строителството, съгласно чл. 166, ал. 1, т. 1 от ЗУТ (до издаване на Разрешение за ползване),  в  задължителния обхват, регламентиран в чл. 168, ал. 1 от ЗУТ.
11.2. да определи упълномощен свой представител, който да има правата и задълженията да го представлява пред ВЪЗЛОЖИТЕЛЯ по изпълнението на настоящия договор;
11.3. да уведомява ВЪЗЛОЖИТЕЛЯ писмено за възникнали въпроси;

11.4. да съставя и подписва съвместно със строителя всички актове и протоколи по време на строителството, необходими за оценка на строежите, относно изискванията за безопасност и за законосъобразно изпълнение, съгласно Наредба № 3 от 2003 г. за съставяне на актове и протоколи по време на строителството;


11.5. да завери заповедната книга за всеки един строеж и да уведоми писмено в 7-дневен срок от заверката  Общината, специализираните контролни органи и Регионалната дирекция за национален строителен контрол.

11.6. да осигури присъствие на строежите по време на изпълнение на строително-монтажните работи на координатора по безопасност и здраве за етапа на строителството от заверяване на заповедната книга до подписване на Констативен акт обр. 15 (без забележки) за съответния строеж;

11.7. да предоставя на  ВЪЗЛОЖИТЕЛЯ  ежемесечни отчети и окончателен отчет за извършения строителен надзор по време на изпълнение на строително – монтажните работи, съдържащ: списък на основните дейности (видове работи) от строежа, за които е упражнен текущ строителен надзор, съставените документи (актове), както и информация за възникнали проблеми (ако има такива) и съответно приложените и/или необходими мерки за решаването 

11.8. да съгласува с ВЪЗЛОЖИТЕЛЯ всяко свое решение/предписание/съгласие за извършване на работи, водещи до промяна в количествено-стойностните сметки. 

11.9. да уведомява при нарушаване на техническите правила и нормативи Регионалната дирекция за национален строителен контрол в 3-дневен срок от установяване на нарушението;

11.10. да извърши съвместно със строителя необходимите действия за получаване на становища от специализираните контролни органи за законосъобразното изпълнение на строежите и готовността им за въвеждане в експлоатация;

11.11. да изготви, след приключване на строително-монтажните работи и след издаване на всички писмени становища от специализираните контролни органи по законосъобразното изпълнение на строежа и по готовността му за въвеждане в експлоатация окончателен доклад за всеки обект в 3 (три) оригинала и в 2 (два) екземпляра на електронен носител;

11.12. да състави технически паспорт за всеки един строеж преди въвеждането му в експлоатация в обхват и съдържание съгласно изискванията на Наредба № 5 от 2006 г. за техническите паспорти на строежите;

11.13. да отстрани всички забележки на ВЪЗЛОЖИТЕЛЯ по техническия паспорт в тридневен срок от предаването им;

11.14. да предаде на ВЪЗЛОЖИТЕЛЯ техническите паспорти в 3 (три) оригинала и в 2 (два) екземпляра на електронен носител за всеки един строеж;

11.15. да е застрахован в съответствие с чл. 171, ал. 1 от ЗУТ за имуществена отговорност за вреди, причинени на другите участници в строителството и/или на трети лица вследствие на неправомерни действия или бездействия при или по повод изпълнение на задълженията му;

11.16. да изпълнява предмета на договора чрез квалифицираните лица, посочени в списък към предложението си, които подписват всички актове и протоколи по време на строителството, подробни ведомости за изпълнените СМР и др., включително съпътстващите документи за издаване на Разрешение за ползване на всички обекти. 

11.17. чрез правоспособните си лица, ИЗПЪЛНИТЕЛЯТ при необходимост дава писмени указания, отразени в Дневника на строежа, за точното и качествено изпълнение на СМР и взема технически решения, които не водят до изменение на проекта и са в обхвата на отговорностите на ИЗПЪЛНИТЕЛЯ, като за това задължително уведомява ВЪЗЛОЖИТЕЛЯ.

11.18. ИЗПЪЛНИТЕЛЯТ трябва да уведоми незабавно Възложителя, друг представител на ръководството или служителя по сигурността на информацията, когато констатира и/или забележи нарушения и/или нередности, които могат да застрашат сигурността на информационните активи в Община Рила.

11.19. ИЗПЪЛНИТЕЛЯТ е длъжен да осигури ежедневно присъствие  на обектите за целия период на изпълнение на строителните дейности.
Чл. 12. ИЗПЪЛНИТЕЛЯТ декларира, че наетите от него специалисти, които ще изпълняват функциите на консултанти по настоящия договор не са проектанти и/или строители и/или доставчици, както и че не са свързани лица по смисъла на ЗОП с проектанта, доставчиците и строителя на обекта, подлежащ на строителен надзор по настоящия договор.

Чл. 13. (1) ИЗПЪЛНИТЕЛЯТ е длъжен да следи за спазване на  предвидените СМР в техническата документация и изискванията на строителните, техническите и технологичните правила и норми за съответните дейности, както и за спазване на необходимата технологична последователност за изпълнение на различните видове СМР.

(2) ИЗПЪЛНИТЕЛЯТ е длъжен да контролира влагането на качествени материали, придружени със сертификат за качество в съответствие с Наредбата за съществените изисквания и оценяване съответствието на строителните продукти.
(3) ИЗПЪЛНИТЕЛЯТ се задължава да контролира спазването на държавните нормативи по опазване на околната среда и за създаване на безопасни и здравословни условия на труд от изпълнителя/ите на строително – монтажните работи на обекта. След окончателното завършване на строежа да осъществи контрол по освобождаването и почистването на  строителните площадки.

Чл. 14. (1) ИЗПЪЛНИТЕЛЯТ по настоящия договор е длъжен да допуска Управляващия  орган, Сертифициращия орган, националните одитиращи органи, Европейската комисия, Европейската служба за борба с измамите, Европейската сметна палата и/или техни представители и външни одитори, да проверяват, посредством проучване на документацията му или проверки на място, строителен надзор във връзка със строителните дейности по  проекта и да проведат пълен одит, при необходимост, въз основа на разходнооправдателните документи, приложени към счетоводните отчети, счетоводната документация и други документи, свързани с финансирането на проекта. 

(2) ИЗПЪЛНИТЕЛЯТ е длъжен да допусне Управляващия орган, Сертифициращия орган, националните одитиращи органи, Европейската служба за борба с измамите и/или техни представители и външни одитори, да извършат проверки и инспекции на място в съответствие с процедурите, предвидени в законодателството на Европейската общност за защита на финансовите интереси на Европейските общности срещу измами и други нарушения, както и приложимото национално законодателство. 

(3) За тази цел ИЗПЪЛНИТЕЛЯТ е длъжен да предостави на служителите или представителите на Договарящия орган, Сертифициращия орган, националните одитиращи органи, Европейската комисия, Европейската служба за борба с измамите, Европейската сметна палата и външни одитори достъп до местата, където се осъществява строителен надзор  във връзка със  строителните дейности по  проекта, както и да направи всичко необходимо, за да улесни работата им. Достъпът предоставен на служителите или представителите на съответните органи, цитирани по-горе трябва да бъде поверителен спрямо трети страни без ущърб на публично-правните им задължения. Документите трябва да се съхраняват на достъпно място и да са картотекирани по начин, който улеснява проверката, а ИЗПЪЛНИТЕЛЯТ следва да уведоми ВЪЗЛОЖИТЕЛЯ за точното им местонахождение. 

(4) ИЗПЪЛНИТЕЛЯТ се задължава да осигурява и предоставя при поискване всички разходооправдателни документи и други документи с доказателствена стойност, свързани с изпълнението на дейностите по настоящия договор, за период от три години след приключването на Оперативната програма. 

(5) При проверка на място от страна на Управляващия Орган, Сертифициращия орган, Одитиращия орган и органи на Европейската Комисия, ИЗПЪЛНИТЕЛЯТ по настоящия договор се задължава да осигури присъствие на негов представител на обекта, достъп до помещения, преглед на документи, удостоверяващи направените разходи в рамките на настоящия договор. 

(6) Всички препоръки направени от страна на Управляващия орган в резултат на направена документална проверка или проверка на място, следва да бъдат изпълнени в указания срок.   

(7) ИЗПЪЛНИТЕЛЯТ се задължава да следи и докладва за нередности при изпълнението на договора. В случай на неустановена нередност, ИЗПЪЛНИТЕЛЯТ е длъжен да възстанови на ВЪЗЛОЖИТЕЛЯ всички неправомерно изплатени суми, заедно с дължимите лихви

Чл. 15. Изпълнителят е длъжен да спазва изискванията за изпълнение на мерките за информация и публичност при изпълнение на дейностите .

Чл. 16. ИЗПЪЛНИТЕЛЯТ е длъжен да съхранява всички документи по изпълнението на настоящия договор, както следва:
- за период от 5 години след датата на приключване.

- за период от 5 години след частичното приключване на съответния проект.

Чл. 17. ИЗПЪЛНИТЕЛЯТ има право:

17.1. да получи възнаграждението си в уговорените срокове, по реда и при условията на договора;

17.2. да изисква чрез ВЪЗЛОЖИТЕЛЯ, присъствието на проектанта, когато това се налага, както и когато се съставят задължителните актове и протоколи;

17.3. да упражнява правата си в рамките на пълномощията си съгласно договора и всички действащи в Република България нормативни актове.

VІ. ГАРАНЦИИ И ГАРАНЦИОННИ СРОКОВЕ

Чл. 18. За гарантиране на договорните си задължения, ИЗПЪЛНИТЕЛЯТ представя преди подписване на договора гаранция за изпълнение в размер на 2% от стойността по чл. 6, без включен ДДС, за пълния срок за изпълнение на дейностите от предмета на настоящия договор, представена в една от формите по чл. 60 от ЗОП (банкова или парична).  

18.1. Паричната гаранция се внася по сметка на Възложителя и се освобождава не по-рано от 30 дни след датата на последното издадено Разрешение за ползване. 

18.2. Срокът на банковата гаранция започва да тече от датата на подписване на договора и е в сила най – малко 30 дни, изчислявани при индикативен срок за изпълнение на договора от ……. календарни дни, освен, ако ВЪЗЛОЖИТЕЛЯТ е усвоил същата преди приключване на договора, по причина на неизпълнение от страна на ИЗПЪЛНИТЕЛЯ на някое от задълженията му в съответствие с определеното в него. Гаранцията трябва да бъде безусловна, неотменима, с възможност да се усвои изцяло или на части в зависимост от претендираното обезщетение. Гаранцията трябва да съдържа задължение на банката гарант, да извърши безусловно плащане, при първо писмено искане от ВЪЗЛОЖИТЕЛЯТ, в случай че ИЗПЪЛНИТЕЛЯТ не е изпълнил някое от задълженията си по договора, в съответствие с определеното в него.

Чл. 19. Разходите по откриването на депозита или на банковата гаранция са за сметка на ИЗПЪЛНИТЕЛЯ, а разходите по евентуалното им усвояване – за сметка на ВЪЗЛОЖИТЕЛЯ.

Чл. 20. В случай, че срокът на валидност на банковата гаранция е по-малък от срока определен по 19.2., ИЗПЪЛНИТЕЛЯТ е длъжен един месец преди изтичането на срока на валидност на банковата гаранция да удължи нейното действие. В противен случай, възложителяТ усвоява сумите по гаранцията и ги задържа като гаранционен депозит за изпълнение на договора, съобразно условията на настоящия договор.
Чл. 21. При появили се дефекти на СМР, в рамките на гаранционните срокове, които ще се отстраняват от съответния  Изпълнител на СМР за негова сметка,  ИЗПЪЛНИТЕЛЯТ по настоящия договор, в качеството си на строителен надзор, ще участва при подписване на съответните протоколи – при констатиране на дефекта и съответно в последствие при отстраняването му. За такива появили се дефекти, ВЪЗЛОЖИТЕЛЯТ писмено ще уведомява ИЗПЪЛНИТЕЛЯ. За тези случаи  ВЪЗЛОЖИТЕЛЯТ не дължи заплащане на ИЗПЪЛНИТЕЛЯ.  

VІІ. ОТГОВОРНОСТ НА ИЗПЪЛНИТЕЛЯ И ЗАСТРАХОВАНЕ

Чл. 22. ИЗПЪЛНИТЕЛЯТ ще носи пълна отговорност за изпълняваните от него дейности от датата на сключване на договора до изтичане на гаранционните срокове за строежите по Наредба № 2 от 2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти.

Чл. 23. Гаранционните срокове за строежите се определя съобразно договора за строителство, като същите започват да текат от датата на въвеждане на съответния строеж в експлоатация.

Чл. 24. Гаранционният срок не тече и се удължава с времето, през което строежа е имал проявен дефект, до отстраняването му.

Чл. 25. За периода на гаранционната си отговорност ИЗПЪЛНИТЕЛЯТ се задължава да представя на ВЪЗЛОЖИТЕЛЯ периодично актуално копие от застрахователната си полица по чл. 171, ал. 1 от ЗУТ.

Чл. 26. При прекратяване на дейността си, ИЗПЪЛНИТЕЛЯТ трябва да се застрахова в съответствие с изискванията на действащите към конкретния момент нормативни актове.

Чл. 27. ИЗПЪЛНИТЕЛЯТ носи отговорност за щети, които е нанесъл на ВЪЗЛОЖИТЕЛЯ и на другите участници в строителството и солидарна отговорност с проектанта и строителя за щети, причинени от неспазване на техническите правила и норми при проектирането, строителство и тези за безопасност и здраве, предвидени в действащата нормативна уредба.

Чл. 28. ВЪЗЛОЖИТЕЛЯТ не отговаря за щети или понесени вреди от персонала или имуществото на ИЗПЪЛНИТЕЛЯ през време на изпълнение на дейностите по договора или като последица от него. ИЗПЪЛНИТЕЛЯТ не може да иска плащания за компенсиране на такава щета или вреда.
Чл. 29. ИЗПЪЛНИТЕЛЯТ поема цялата отговорност към трети лица, в това число и отговорност за вреди от всякакъв характер, понесени от тези лица през време на изпълнение на дейностите по договора или като последица от него. ВЪЗЛОЖИТЕЛЯТ не носи отговорност, произтичаща от искове или жалби, вследствие нарушение на нормативни изисквания от страна на изпълнителя, неговите служители или лица, подчинени на неговите служители, или в резултат на нарушение правата на трети лица.
Чл. 30. ИЗПЪЛНИТЕЛЯТ носи солидарна отговорност със строителя за неспазване на техническите правила и нормативи и одобрените технически проекти.
Чл. 31. Всяка от страните по този договор се задължава да не разпространява информация за другата страна, станала и известна при или по повод сключването и изпълнението на този договор.
VIII. НЕРЕДНОСТИ

Чл. 32. (1) ИЗПЪЛНИТЕЛЯТ по настоящия договор се задължава незабавно да докладва на ВЪЗЛОЖИТЕЛЯ за всички заподозрени и/или доказани случаи на измама и/или нередност. 

(2) ВЪЗЛОЖИТЕЛЯТ и ИЗПЪЛНИТЕЛЯТ са длъжни да установят и прилагат подходяща система за разкриване, отчитане, докладване и последващо разрешаване на всички регистрирани случаи на нередност по проекта. 

(3) ИЗПЪЛНИТЕЛЯТ е длъжен да уведоми всички свои служители, работещи по изпълнението на проекта, относно определението за нередност и да ги задължи да докладват всеки случай на подозрение и/или доказани случаи на нередност съгласно установена процедура от Възложителя. При подписване на договора, изпълнителят декларира, че всички негови служители са запознати с определението за нередност и начините за докладване на констатирани нередности.
IХ. ПРЕКРАТЯВАНЕ НА ДОГОВОРА И НЕУСТОЙКИ

Чл. 33.  Настоящият договор може да бъде прекратен при следните обстоятелства:

33.1. по взаимно съгласие на страните;

33.2. при доказана обективна невъзможност за изпълнение на договора от страна на ИЗПЪЛНИТЕЛЯ;

33.3. при предсрочно лишаване на ИЗПЪЛНИТЕЛЯ от право да упражнява строителен надзор;

33.4. при предсрочно лишаване на ИЗПЪЛНИТЕЛЯ от правото да упражнява функциите на координатор по безопасност и здраве;

33.5. с изтичане срока на лиценза на ИЗПЪЛНИТЕЛЯ да упражнява функциите на консултант по смисъла на чл. 166, ал. 2 от ЗУТ и неподновяването му;

33.6. в случай на настъпили съществени промени в обстоятелствата за изпълнение на договора по причини, за които страните не отговарят.
33.7. В случай, че финансирането по проекта не бъде осигурено поради каквато и да е причина, Възложителят си запазва правото при узнаване на факта, че финансирането на проекта няма да бъде осигурено или ще бъде осигурено частично финансиране на проекта, да прекрати договора с избрания изпълнител без да дължи неустойки и/или обезщетения за пропуснати ползи.
33.8. При осигурено частично финансиране Възложителят си запазва правото да изпрати уведомление за изпълнението само на дейностите по вид и количество, за които има осигурено финансиране, като в този случай при съгласие страните сключват анекс на основание чл.43 ал.2 т.1 б.“в“ от ЗОП, при което Изпълнителят има правото да прекрати договора едностранно ако няма интерес от неговото изпълнение.
Чл. 34.  Всяка от страните може да поиска разваляне на договора, ако другата не изпълнява задълженията си по него повече от 10 (десет) календарни дни, след срока за изпълнение на съответното задължение.

Чл. 35. В случай на прекратяване на договора в резултат на настъпили съществени промени в обстоятелствата за изпълнение на поръчката по причини, за които страните не отговарят, ВЪЗЛОЖИТЕЛЯТ извършва частично изплащане на дължимите суми по чл. 6, въз основа на протокол, съставен и подписан от страните по договора.

Чл. 36. (1) В хипотеза на пълно неизпълнение предмета на договора от страна на ИЗПЪЛНИТЕЛЯ, същият дължи на ВЪЗЛОЖИТЕЛЯ неустойка в размер на 20% от общата стойност на поръчката. Неустойката се заплаща от ИЗПЪЛНИТЕЛЯ в 5 дневен срок, считано от датата на получаване на покана за доброволно изпълнение от страна на ВЪЗЛОЖИТЕЛЯ.

(2) При забавено изпълнение от ИЗПЪЛНИТЕЛЯ на задълженията му по договора, същият дължи на ВЪЗЛОЖИТЕЛЯ неустойка за забава в размер на 0.5 % от съответното възнаграждение, определено по чл. 6 от настоящия договор за всеки просрочен ден.

(3) При виновно некачествено или неточно изпълнение на задълженията по настоящия договор, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 20% от стойността на некачествено или неточно извършените дейности. 
Чл. 37. При забава в плащането на дължима сума, ВЪЗЛОЖИТЕЛЯТ дължи на ИЗПЪЛНИТЕЛЯ неустойка в размер на 20% годишна от стойността на непреведената в срок сума за перидода на забавата.

Чл. 38. При едностранно прекратяване на договора, виновната страна дължи на изправната неустойка в размер на 10 % от възнаграждението по чл. 6.

Чл. 39. В случай, че в срока на изпълнение на договора, Лицензът за упражняване на строителен надзор на ИЗПЪЛНИТЕЛЯ бъде прекратен или изтече без да бъде своевременно подновен, автоматично се прекратява настоящия договор, като отношенията между страните и разплащанията се уреждат на база извършената до момента на прекратяването на лиценза работа.

Чл. 40. (1) ИЗПЪЛНИТЕЛЯТ носи отговорност за предприемане на нерегламентиран достъп до информационните активи в Община Ардино, както и ако застраши сигурността на същите, за което дължи неустойка в размер на 10% от  възнаграждението по чл. 6.

(2) ИЗПЪЛНИТЕЛЯТ дължи неустойка в размера по ал. 1 при неизпълнение на задълженията по раздел V, т.11.18. и чл. 52 от настоящия договор.

Х. НЕПРЕДВИДЕНИ ОБСТОЯТЕЛСТВА 

Чл. 41. (1) Страните не отговарят една спрямо друга за неизпълнение или неточно изпълнение на свое задължение в резултат на настъпили непредвидени обстоятелства, в това число и за причинените от това неизпълнение вреди.

(2) Ако страните са били в забава преди възникването на непредвидени обстоятелства, те не могат да се позовават на последните при неизпълнение на задълженията си по договора.

(3) По смисъла на този договор непредвидени обстоятелства са обстоятелства от извънреден характер, които страните при полагане на дължимата грижа не е могъл или не е бил длъжен да предвиди или предотврати.

(4) Не са налице непредвидени обстоятелства, ако събитието е настъпило в резултат на неположена грижа от някоя от страните или ако при полагане на дължимата грижа то тя е могла да бъде преодоляна.

 (5) Страната, изпълнението на чието задължение е възпрепятствано от непредвидени обстоятелства, е длъжна в тридневен срок писмено да уведоми другата страна за настъпването й, съответно – за преустановяване въздействието на непредвидените обстоятелства.

(6) Когато обстоятелства от извънреден характер, които се определят като непредвидени обстоятелства, възпрепятстват по такъв начин изпълнението на задълженията по договора, че на практика водят до невъзможност на изпълнението на договора като цяло, страната, изпълнението на чиито задължения е възпрепятствано от непредвидени обстоятелства, писмено с известие уведомява другата страна за спиране на изпълнението на договора до отпадането на непредвидените обстоятелства. 

(7) След отпадане на обстоятелства от извънреден характер, които се определят като непредвидени обстоятелства, страната, която е дала известието по ал. 5, в пет дневен срок писмено с известие уведомява другата страна за възобновяване на изпълнението на договора.

(8) Ако след изтичане на петдневния срок, страната, която е дала известието по ал. 5 не даде известие за възобновяване на изпълнението на договора, втората страна писмено с известие уведомява, че са налице основанията за възобновяване на изпълнението и иска от първата страна да даде известие за възобновяване на изпълнението, като определя и срок за това, който не може да е по-кратък от пет дни.

(9) Ако и след изтичане на срока, определен в известието по ал.7, изпълнението на договора не е възобновено, изправната страна има право да прекрати договора и да получи неустойката за неизпълнение на договора.  

(10) Страната, изпълнението на чието задължение е възпрепятствано от непредвидени обстоятелства, не може да се позовава на нея, ако не е изпълнила задължението си по ал.5.
ХІ. ПОДСЪДНОСТ

Чл. 42.  Всички спорове, които могат да възникнат във връзка с настоящия договор, по повод неговото изпълнение или тълкуване, включително споровете, породени или отнасящи се до неговата недействителност или прекратяване, страните трябва да решат чрез договаряне помежду си.
Чл. 43.  В случай на невъзможност за разрешаване на споровете по пътя на договарянето, те подлежат на разглеждане и решаване по съдебен ред от родово компетентния съгласно българското законодателство съд.

ХIІ. ОБЩИ РАЗПОРЕДБИ

Чл. 44. Всички спорове по изпълнението на настоящия договор се решават от страните чрез преговори, а при непостигане на съгласие - от компетентния български съд.

Чл. 45. За всички неуредени с настоящия договор въпроси се прилагат действащите разпоредби на българското гражданско законодателство.

Чл. 46. Всички съобщения и уведомления между страните по повод договора се извършват в писмена форма чрез факс, препоръчана поща с обратна разписка или куриерска служба. 

Чл. 47. В срок до 10 (десет) дни след подписване на договора всяка от страните информира другата страна писмено за определеното от нея лице за контакт по този договор, неговия факс и актуален адрес за кореспонденция. Посочените данни могат да се променят само с писмено уведомление на съответната страна по реда на договора.
Чл. 48. Когато някоя от страните по договора предостави на другата страна и електронно копие на документ, съобщение или уведомление, при несъответствие на съдържанието между хартиения и електронния носител, за валидни се считат записите на хартиения носител. 

Чл. 49. Никоя от страните няма право да прехвърля свои права или задължения по договора на трети лица, без предварителното писмено съгласие на другата страна.

Чл. 50.  Всяка от страните по този договор се задължава да не разпространява информация за другата страна, станала й известна при или по повод сключването и изпълнението на този договор.

Чл. 51. Договорът влиза в сила от деня на подписването му от двете страни.

Чл. 52.  Настоящият договор не може да бъде променян или допълван, освен в хипотезите на чл. 43, ал. 2 от ЗОП.

Договорът се състави и подписа в три еднообразни екземпляра, един за ИЗПЪЛНИТЕЛЯ и два за ВЪЗЛОЖИТЕЛЯ.

ВЪЗЛОЖИТЕЛ:



               ИЗПЪЛНИТЕЛ: 
ОБЩИНА АРДИНО



   „Екоинженеринг” ЕООД
КМЕТ:................................                                       РЪКОВОДИТЕЛ: ..............................

               /Ресми Мехмед Мурад/



                  /инж. Надя Петкова/
ГЛ. СЧЕТОВОДИТЕЛ:......................

                                  /Фатме Хаджисаид/[image: image1.png]

„Извършване на строителен надзор при изпълнение на строително монтажни работи на обекти:  „Реконструкция и рехабилитация на общински местен път Ябълковец- мах. Малка ябълка», «Реконструкция и рехабилитация на общински местен път Боровица – Голобрад» и «Реконструкция и рехабилитация на общински местен път Ардино – Дядовци» по проект: «Реконструкция и рехабилитация на общински пътища с цел предоставяне на основни услуги на населението и икономиката в община Ардино»

